Ego Matildis, comitissa Tornodori, notum facio presentibus et futuris quod Guido, dominus de Venerre, revestivit in presentia mea et aliorum multorum dominum Erveium, abbatem Ungiaci, de LX solidis censualibus, quos dominus Osmundus, pater ipsius, Ungiacensi ecclesię in helemosinam perpetuo concessit. Ita quod Ungiacenses singulis annis anniversarium pro animabus patris et matris domini Osmundi et pro ipsius Osmundi plenarie facient, et predictus census in villa de Lammis ut in proventibus alterius terrę, si forte ibi accipere non poterunt, annuatim recipietur. Hujus rei testes sunt Odo, archipresbiter de Toyllum; Humbertus, cellerarius Fonteneti; Hugo de Quince, monachus Fonteneti; Oliverius de Grignum; Gauterius de Rupe, gener ejus; Ranerius de Seygne, Ranerius de Rupe; Lambertus maior de Lammis; Perrins, maior de Venerre, Gillebertus, frater ejus. Et ego Matildis beneficium istud quod de meo est casamento, laudo et approbo et sigillum meum appono. Acta sunt hec anno incarnationis Domini M°C°XC°V°.